The Null Coalescing Operator (??) - CodeProject 10,444,940 members (55,207 online) Workspaces Home
Last Visit: 31-Dec-99 18:00 Last Update: 7-Mar-14 5:02Refresh1 Soektog ná moord op Noord-Korea-leier se broer - Maroela Media
‘n Televisieskerm wys foto’s van die Noord-Koreaanse leier Kim Jong Un (regs) en sy ouer broer, Kim Jong Nam by Seoul-treinstasie (Foto: AP Photo/Ahn Young-joon)
Die polisie is Woensdag besig om kringtelevisiebeeldmateriaal te deursoek nadat Kim Jong Un se halfbroer by ŉ lughawe in Kuala Lumpur deur ŉ sluipmoordenaar vermoor is.
ŉ Nadoodse ondersoek sal ook gedoen word op Kim Jong Nam, het die polisie gesê. Kim (46) is Maandag by die winkelgedeelte van die lughawe aangeval. Hy het nog nie deur die immigrasie-hek beweeg nie. Hy was op pad na Macau, aan die suidkus van China, het ŉ senior regeringsbeampte op voorwaarde van anonimiteit gesê, as gevolg van die sensitiewe aard van die saak.
Kim het op pad na die hospitaal gesterf en het aan paramedici gesê hy is met ŉ chemiese sproei aangeval.
Abdul Samah Mat, polisiehoof van Selangor, het gesê die polisie is op soek na leidrade in die kringtelevisiebeeldmateriaal. Die lughawe is in Selangor naby Kuala Lumpur geleë.
Kim is vervreemd van sy broer, die Noord-Koreaanse leier. Alhoewel sommige buitestanders aangedui het dat hy moontlik ŉ opvolger kan wees, meen ander dit is onwaarskynlik, omdat Kim buite die land woon insluitend onlangs Macau, Singapoer en Maleisië.
Volgens mediaberigte in Suid-Korea het twee vroue, wat glo agente is van Noord-Korea, Kim aangeval. Hulle het in ŉ taxi gevlug.
Mark Tokola, visepresident van die Korea- ekonomiese instituut in Washington, het gesê hy sou nie verbaas wees as Kim in opdrag van sy broer vermoor is nie, gegewe dat Noord-Koreaanse agente reeds in die verlede probeer het om Kim te vermoor.
“Dit lyk waarskynlik dat die motief vir die moord ŉ volgehoue paranoia is van Kim Jong Un,” het hy gesê. “Alhoewel daar min bewyse is dat Kim Jong Nam saamsweer teen die Noord-Koreaanse leier, bied hy ŉ alternatief vir Noord-Koreane wat van sy broer wil ontslae raak.”
Die moord volg nadat Noord-Korea sy jongste missiellansering gevier het. Kenners ondersoek tans die vordering van die land se missielvermoëns.
Noord-Koreane vier ook die volgende paar dae die verjaarsdag van wyle Kim Jong Il, die twee broers se pa. Hulle het verskillende ma’s.
Weervoorspelling · 3 jare gelede
Ek voorspel eerder die weer as wat hier aan die gebeur is.